Държавен вестник, бр. 82, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  82
2 и ал. 3, т. 4 и 5 (като вместо 25 на сто от 
общия брой на работниците и служителите 
в тях е необходима една трета), чл. 17, 18, 
19, 29 и 30 от Закона за информиране и 
консултиране с работниците и служители­
те в многонационални предприятия, групи 
предприятия и европейски дружества, като 
преобразуваното дружество по този раздел 
се смята за европейско дружество.
(2) Когато седалището на преобразуваното 
дружество е в Република България, органи­
те за управление могат без провеждане на 
преговори да вземат решение за прилагане 
на стандартните правила по чл. 16 и 17 от 
Закона за информиране и консултиране с 
работниците и служителите в многонацио­
нални предприятия, групи предприятия и 
европейски дружества. Когато седалището 
на преобразуваното дружество е в друга дър­
жава членка, те могат да вземат решение за 
прилагане на стандартните правила, приети 
в нейното законодателство в съответствие с 
Директива 2001/86/ЕО на Съвета за допъл­
нение на Устава на европейското дружество 
по отношение на участието на заетите лица.“
§ 18. В чл. 273 се създава ал. 3:
„(3) По реда за допускане на обезпечението 
на иск съгласно глава тридесет и четвърта от 
Гражданския процесуален кодекс, кредитор, 
който е предявил иск срещу дружеството 
или срещу лица, отговарящи за неговите 
задължения, подал е заявление за издава­
не на заповед за изпълнение, разполага с 
изпълнително основание за своето вземане 
или е пристъпил към извънсъдебно изпъл­
нение, когато закон предвижда това, може 
да поиска от окръжния съд по седалището 
на дружеството да забрани заличаване на 
дружеството. Забраната се отменя, когато 
дружеството установи, че с влязъл в сила 
съдебен акт искът е отхвърлен или произ­
водството по него е прекратено, съответно 
заявлението за издаване на заповед за из­
пълнение е оставено без уважение, заповедта 
за изпълнение – обезсилена, или представи 
официален или изходящ от кредитора доку­
мент, че вземането е погасено или извънсъ­
дебното изпълнение е приключило.“
§ 19. В глава седемнадесета се създава 
чл. 274а:
„Бързо производство по ликвидация
Чл. 274а. (1) Бързо производство по лик­
видация на дружество се провежда, когато 
дружеството е прекратено по решение на 
общото събрание и/или съгласие на съдруж­
ниците. За това е необходимо и решение за 
провеждане на бързо производство, което се 
взима от общото събрание на дружеството с 
ограничена отговорност, акционерното дру­
жество и дружеството с променлив капитал, 
а за останалите търговски дружества – еди­
нодушно от неограничено отговорните съд­
ружници, когато дружеството:
1. не е осъществявало дейност или е 
прекратило осъществяваната дейност преди 
повече от 12 месеца;
2. не е наемало работници и служители 
или е прекратило трудовите правоотношения 
с тях преди повече от 12 месеца;
3. не е имало регистрация по Закона за 
данък върху добавената стойност или е пре­
кратило регистрацията си преди повече от 
12 месеца;
4. няма непогасени задължения към дър­
жавата и общините;
5. няма неприключило производство по 
установяване на данъчни задължения и за­
дължения за задължителни осигурителни 
вноски, по което страна е Националната 
агенция за приходите;
6. не е ответна страна в съдебно произ­
водство, длъжник в изпълнително или за­
поведно производство или срещу него не е 
започнало изпълнение по реда на Закона за 
особените залози или Закона за договорите 
за финансово обезпечение.
(2) Имуществото на дружеството се раз­
пределя само когато са изминали три месеца 
от деня на обявяването на поканата до кре­
диторите в търговския регистър.
(3) Ликвидаторите представят декларация 
за обстоятелствата по ал. 1 при подаване на 
заявление за прекратяване на дейността и 
ликвидация.
(4) За бързото производството по ал. 1 се 
прилагат правилата за ликвидация по този 
закон, доколкото не са предвидени специални 
правила.“
§ 20. Член 760е се изменя така:
„Вписване и обявяване на актове в про­
изводството по несъстоятелност
Чл. 760е. (1) Актовете в производството по 
несъстоятелност на предприемача се вписват 
или обявяват в регистъра по несъстоятелност, 
който се води и поддържа от Министерството 
на правосъдието.
(2) Регистърът по несъстоятелност е пуб­
личен и се води в електронна форма.
(3) Министърът на правосъдието издава 
наредба за условията и реда за водене, съх­
раняване и достъп до регистъра по несъс­
тоятелност.
(4) Министерството на правосъдието съ­
бира такси в размери, определени с тарифа 
на Министерския съвет, за предоставяне на 
следните услуги от регистъра по несъстоя­
телност:
1. вписване и обявяване на актове;
2. издаване на удостоверение;
3. извършване на писмена справка;